2.  ลักษณะการประกอบธุรกิจ

    1.  ความเป็นมา

บริษัท เอเชียน มารีน เซอร์วิสส์ จำกัด ก่อตั้งขึ้นเมื่อปี 2524 ด้วยทุนจดทะเบียน 200,000 บาท ให้บริการด้านการตรวจเรือในรูปแบบของ Marine Survey Company ต่อมาบริษัทฯ ได้เปลี่ยนวัตถุประสงค์แต่เริ่มแรกมาเป็นให้บริการอู่ซ่อมเรือ เนื่องจากการความต้องการด้านอู่ซ่อมเรือพาณิชย์ที่ได้มาตรฐานมีเพิ่มมากขึ้น และได้เพิ่มทุนจดทะเบียนเป็น 20 ล้านบาท รวมทั้งซื้ออู่ลอยจากประเทศญี่ปุ่น โดยให้ชื่อว่า “อู่อาชิมา 1” เพื่อรองรับความต้องการดังกล่าว ต่อมาในปีพ.ศ. 2538 บริษัทฯ ได้ซื้ออู่ลอยเพิ่มอีก 1 อู่ จากประเทศเยอรมนี โดยให้ชื่อว่า “อู่อาชิมา 2” และได้เพิ่มทุนจดทะเบียนเป็น 120 ล้านบาท และ 170 ล้านบาทตามลำดับ รวมทั้งแปรสภาพเป็นบริษัทมหาชนจำกัด และเปลี่ยนชื่อเป็น บริษัท เอเชียน มารีน เซอร์วิสส์ จำกัด (มหาชน) หรือใช้ชื่อย่อว่า ASIMAR 

ในปี 2539 บริษัทฯ ได้รับความไว้วางใจจากส่วนราชการโดยกองทัพเรือให้ต่อเรือตรวจการณ์ปืน จำนวน 3 ลำ มูลค่างาน 808 ล้านบาท นอกจากนี้ หุ้นสามัญของบริษัทฯ ได้รับการอนุมัติให้เป็นหลักทรัพย์ที่จดทะเบียน และซื้อขายในตลาดหลักทรัพย์แห่งประเทศไทยได้ ต่อมาบริษัทฯ ได้จดทะเบียนยกเลิกสาขาที่ ซอยสุขสวัสดิ์ 49 และย้ายอู่ลอย 1 มารวมกับอู่ลอย 2 ณ สำนักงานปัจจุบัน

บริษัทฯ ได้รับการรับรองคุณภาพมาตรฐาน ISO 9002 และ ISO 9001 version 2000 จาก
Lloyd’s Register Quality Assurance ในปีพ.ศ. 2543 และปีพ.ศ. 2545 บริษัทฯ
ได้รับการว่าจ้างให้ต่อเรือโดยสารกึ่งดำน้ำพัทยาปะการัง และเรือโดยสารคาตามาราน
มูลค่างานรวมประมาณ 50 ล้านบาท และซ่อมคืนสภาพเรือตรวจการณ์ขนาดใหญ่ 3 ลำ
ของสำนักงานตำรวจแห่งชาติ มูลค่างาน 256 ล้านบาท

นอกจากนี้ บริษัทฯ ออกใบสำคัญแสดงสิทธิซื้อหุ้นสามัญของบริษัทฯ อายุไม่เกิน 3 ปี ให้แก่ผู้ถือหุ้นเดิม
จำนวน 119 ล้านหน่วย ในปีพ.ศ. 2546
บริษัทฯรับดำเนินการก่อสร้างโครงเหล็กทางเดินระหว่างอาคารผู้โดยสารบางส่วน (Steel Work
and Fabrication) ภายในสนามบินสุวรรณภูมิ มูลค่า 159 ล้านบาท และจัดหาอู่ลอยเพิ่ม 1 อู่
มูลค่า 30 ล้านบาท แทนอู่ลอย 1 เดิมที่จำหน่ายออกไป

พ.ศ. 2547 บริษัทฯ ได้ทำการก่อตั้งบริษัท อาชิมา มารีน จำกัด (บริษัทย่อย)
เพื่อดำเนินธุรกิจรับเหมาช่วงงานโดยช่างฝีมือเฉพาะทาง
ในปีนี้บริษัทฯได้ซ่อมทำเรือจุฬาภรณ์ของกรมประมงมูลค่า 42 ล้านบาท
และเรือสู้ไพรินทร์ของกรมอู่ทหารเรือ มูลค่า 28.5 ล้านบาท ซ่อมเรือ KALAMINJA MT401
จากประเทศมัลดีฟส์ มูลค่า 42 ล้านบาท

ปี 2548 บริษัทฯ ได้จดทะเบียนร่วมทุนกับบริษัท GLOBECO S.p.A. จากประเทศอิตาลี
ซึ่งเป็นบริษัทดำเนินธุรกิจด้านเรือกำจัดมลภาวะทางน้ำชั้นนำของโลก เพื่อก่อตั้งบริษัท อีโคมารีน
จำกัด (บริษัทย่อย) โดยมีธุรกิจหลักคือ การให้บริการกำจัดมลภาวะทางน้ำ เช่น ผักตบชวา, ขยะ,
และคราบน้ำมัน เป็นต้น ให้แก่ลูกค้าภาครัฐและเอกชน ทั้งในประเทศและแถบภูมิภาคเอเชีย
โดยบริษัทฯ เป็นผู้ดำเนินการต่อเรือเพื่อใช้ในกิจการดังกล่าว

ในปี 2549 ใบสำคัญแสดงสิทธิซื้อหุ้นสามัญครบกำหนดอายุ บริษัทฯ มีทุนจดทะเบียนเพิ่มขึ้นเป็น
238,410,100 บาท

2.  ภาพรวมการประกอบธุรกิจของบริษัทและบริษัทย่อย

  บริษัท เอเชียน มารีน เซอร์วิสส์ จำกัด (มหาชน)

บริษัท เอเชียน มารีน เซอร์วิสส์ จำกัด (มหาชน) หรือ ASIMAR
ดำเนินธุรกิจหลักด้านการต่อเรือและซ่อมเรือ รวมทั้ง งานก่อสร้างวิศวกรรมต่างๆ
และเป็นอู่เรือชั้นนำเพียงแห่งเดียวของประเทศที่จดทะเบียนในตลาดหลักทรัพย์แห่งประเทศไทย
โดยมีผู้ถือหุ้นรายใหญ่คือ กลุ่มตัณฑ์ไพบูลย์ (ซีทราน) และกลุ่มผาณิตวงศ์ บริษัทฯ
ได้ขยายธุรกิจเพิ่มเติมโดยการตั้งบริษัทย่อยรองรับความต้องการเฉพาะด้าน ได้แก่ บริษัท อาชิมา
มารีน จำกัด และบริษัท อีโคมารีน จำกัด

บริษัทฯ ได้รับการรับรองคุณภาพ มาตรฐาน ISO 9002 และ ISO 9001 Version 2000
ครอบคลุมทั้งด้านการต่อเรือใหม่และการซ่อมเรือ ปัจจุบันบริษัทฯ มีอู่ลอยทั้งหมด 2 อู่
ซึ่งรองรับเรือขนาดไม่เกิน 20,000 เดทเวทตัน และ 8,000 เดทเวทตัน ตามลำดับ
โดยมุ่งเน้นการซ่อมเรือขนาดกลางขึ้นไป หรือลูกค้าที่ต้องการคุณภาพสูงและส่งมอบตรงเวลา
บริษัทมีกำลังการผลิตโดยประมาณของงานซ่อมเรือ 75 ลำ/ปี และงานต่อเรือขนาด 500-1,000
เดทเวทตัน 3-4 ลำ/ปี นอกจากนี้บริษัทยังสามารถก่อสร้างงานทางวิศวกรรมอื่นๆ เช่น
โครงสร้างเหล็กภายในทางเดินผู้โดยสารสนามบินสุวรรณภูมิ การสร้างแท่นขุดเจาะน้ำมัน
การทำสะพานเหล็ก เป็นต้น

บริษัท เจนเนอรัล คลังสินค้า จำกัด

บริษัท เจนเนอรัล คลังสินค้า จำกัด ดำเนินธุรกิจให้เช่าคลังสินค้าขนาด 8,000 ตารางเมตร
หรือมีความจุ 24,000 เมตริกตัน พื้นที่ประมาณ 20 ไร่ และมีท่าเทียบเรือ 2 ท่า

บริษัท อาชิมา มารีน จำกัด

บริษัท อาชิมา มารีน จำกัด ดำเนินธุรกิจเป็นผู้รับเหมางานซ่อมเรือ ให้กับบริษัท เอเชียน มารีน
เซอร์วิสส์ จำกัด (มหาชน) เนื่องจากตลาดมีความต้องการบุคลากรด้านนี้เป็นจำนวนมาก
และบริษัทฯ มีความประสงค์จะพัฒนาฝีมือแรงงานเพื่อให้ได้ผลงานตามมาตรฐานของสมาคมจัดชั้นเรือ
(Classification Society)

บริษัท อีโค มารีน จำกัด

บริษัท อีโคมารีน จำกัด เป็นบริษัทร่วมทุนระหว่างบริษัท เอเชียน มารีน เซอร์วิสส์ จำกัด
(มหาชน) ซึ่งถือหุ้นร้อยละ 80 และบริษัท GLOBECO S.p.A. จากประเทศอิตาลี ซึ่งถือหุ้นร้อยละ
20 เพื่อดำเนินธุรกิจด้านการให้บริการเรือกำจัดมลภาวะทางน้ำ ได้แก่
การเก็บขยะมูลฝอยจากแหล่งน้ำ การกำจัดคราบน้ำมัน การกำจัดผักตบชวาและวัชพืช เป็นต้น
โดยจะให้บริการแก่หน่วยงานภาคเอกชนและภาครัฐ

นอกจากนี้ บริษัท อีโคมารีน จำกัด ยังได้รับการสนับสนุนลิขสิทธิ์ด้านแบบเรือ
และการถ่ายทอดเทคโนโลยีเพื่อพัฒนาอุตสาหกรรมด้านนี้ จากบริษัท GLOBECO S.p.A.
อีกส่วนหนึ่งด้วย

โครงสร้างของกลุ่มบริษัท เอเชียน มารีน เซอร์วิสส์ จำกัด (มหาชน)

ณ วันที่ 31 ธันวาคม 2549

  2.3 โครงสร้างรายได้ ณ 31 ธันวาคม 2549

โครงสร้างรายได้รวมของบริษัท เอเชียน มารีน เซอร์วิสส์ จำกัด (มหาชน)
บริษัทย่อยและบริษัทร่วม มีรายละเอียดดังนี้

หน่วย : ล้านบาท

  ----------------------- -------- -------- -------- -------- --------- ---------
  ผลิตภัณฑ์/บริการ            2549              2548              2547      

                          รายได้    %        รายได้    %        รายได้     %

  รายได้ซ่อมเรือ             400.10   76.45    511.10   89.92     385.90    81.20

  รายได้ต่อเรือ              105.20   20.10    -        -         4.80      1.01

  งานก่อสร้างทางวิศวกรรม     7.20     1.37     46.60    8.20      70.20     14.77

  รายได้อื่น *               10.85    2.07     10.70    1.88      14.36     3.02

  รายได้รวม                523.35   100.00   568.40   100.00    475.26    100.00
  ----------------------- -------- -------- -------- -------- --------- ---------

  หมายเหตุ : * รายได้อื่น คือ รายได้ค่าเทียบเรือ ดอกเบี้ยรับ กำไรจากอัตราแลกเปลี่ยน
  รายได้ค่าเศษเหล็ก รายได้หลักของบริษัทย่อย และอื่นๆ

  ในปี 2547-2549
  บริษัทมีสัดส่วนรายได้จากการรับจ้างภายในประเทศต่อต่างประเทศอยู่ในอัตราเท่ากับ

3.04:1 ,5.27:1 และ 0.72:1 ตามลำดับ ทั้งนี้
สัดส่วนรายได้ของลูกค้าภายในประเทศต่อลูกค้าต่างประเทศที่เปลี่ยนแปลงไปเป็นผลสืบเนื่องมาจากปัจจัยภายนอกหลายประการ
เช่น ปริมาณการเดินเรือ การส่งออกสินค้าไปต่างประเทศ และทางด้านคู่แข่งขัน
โดยเฉพาะอย่างยิ่งจากประเทศจีน ซึ่งได้มีการก่อสร้างอู่ต่อเรือเพิ่มขึ้น
รวมทั้งกลยุทธ์ทางด้านการตลาดของบริษัทในแต่ละปีซึ่งมีความแตกต่างกัน